Komisijas atzinums atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā, kas attiecas uz priekšlikumu Eiropas Parlamenta un Padomes regulai, ar kuru groza 2002. gada 15. jūlija Regulu (EK) Nr. 1592/2002 par kopīgiem noteikumiem civilās aviācijas jomā un Eiropas Aviācijas drošības aģentūras izveidi ar ko groza Komisijas priekšlikumu saskaņā ar EK līguma 250. panta 2. punktu /* COM/2007/0864 galīgā redakcija - COD 2005/0228 */





[pic] | EIROPAS KOPIENU KOMISIJA | Briselē, 19.12.2007 COM(2007) 864 galīgā redakcija 2005/0228 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā, kas attiecas uz priekšlikumu EIROPAS PARLAMENTA UN PADOMES REGULAI, ar kuru groza 2002. gada 15. jūlija Regulu (EK) Nr. 1592/2002 par kopīgiem noteikumiem civilās aviācijas jomā un Eiropas Aviācijas drošības aģentūras izveidi AR KO GROZA KOMISIJAS PRIEKŠLIKUMU saskaņā ar EK līguma 250. panta 2. punktu 2005/0228 (COD) KOMISIJAS ATZINUMS atbilstīgi EK līguma 251. panta 2. punkta trešās daļas c) apakšpunktam par Eiropas Parlamenta grozījumiem Padomes kopējā nostājā, kas attiecas uz priekšlikumu EIROPAS PARLAMENTA UN PADOMES REGULAI, ar kuru groza 2002. gada 15. jūlija Regulu (EK) Nr. 1592/2002 par kopīgiem noteikumiem civilās aviācijas jomā un Eiropas Aviācijas drošības aģentūras izveidi 1. Ievads EK līguma 251. panta 2. punkta trešās daļas c) apakšpunktā paredzēts, ka Komisijai jāsniedz atzinums par grozījumiem, ko Eiropas Parlaments ierosinājis otrajā lasījumā. Turpmāk ir izklāstīts Komisijas atzinums par 20 Parlamenta ierosinātajiem grozījumiem. 2. PRIEKšVēSTURE Datums, kad priekšlikums nosūtīts Eiropas Parlamentam un Padomei (dokuments COM(2005)579 galīgā redakcija – 2005/0228(COD)) | 2005. gada 18. novembris | Eiropas Ekonomikas un sociālo lietu komitejas atzinuma datums | 2006. gada 21. aprīlis | Datums, kad Eiropas Parlaments pirmajā lasījumā sniedzis savu atzinumu | 2007. gada 14. marts | Kopējās nostājas (ar vienprātīgu lēmumu) pieņemšanas datums | 2007. gada 15. oktobris | Datums, kad Eiropas Parlaments otrajā lasījumā pieņēmis rezolūciju, kurā iekļauti 20 grozījumi kopējā nostājā | 2007. gada 12. decembris | 3. PRIEKšLIKUMA MēRķIS Komisijas 2005. gada 15. novembra priekšlikuma mērķis ir kopējos drošības noteikumus attiecināt arī uz gaisa pārvadājumiem, pilotu licencēšanu un trešo valstu gaisa kuģu drošību. Tāpat tā mērķis ir pastiprināt kontroli un sankcijas, ja netiek ievēroti šie noteikumi, un, ņemot vērā gūto pieredzi, uzlabot Eiropas Aviācijas drošības aģentūras ( EASA ) darbību. 4. KOMISIJAS ATZINUMS PAR EIROPAS PARLAMENTA IEROSINāTAJIEM GROZīJUMIEM Komisija var pieņemt 20 grozījumus, kurus Eiropas Parlaments ir pieņēmis otrajā lasījumā, jo par tiem ir panākta kompromisa vienošanās starp trijām iestādēm.Galvenie grozījumi attiecas uz sarežģīta gaisa kuģa definīciju, iepriekšējo paziņojumu par atkāpēm no lidojuma laika ierobežojuma shēmām, sodu sistēmas ieviešanu un valdes locekļu atlasi, ko veic, pamatojoties uz kandidātu pieredzi un apņēmību strādāt aģentūras interesēs. Saistībā ar panākto kompromisa vienošanos Komisija ir izdarījusi trīs paziņojumus: RE : 63. pants Attiecībā uz 63. pantu Komisija paziņo, ka, grozot Komisijas 2007. gada 31. maija Regulu (EK) Nr. 593/2007 par Eiropas Aviācijas drošības aģentūras iekasētām maksām un atlīdzību, Komisija pienācīgu uzmanību veltīs īpašajam MVU stāvoklim un jo īpaši tam, kā šo maksu un atlīdzības apjoms var ietekmēt minēto uzņēmumu ekonomisko dzīvotspēju, vienlaikus turpinot nodrošināt gan atbilstību nediskriminācijas principam, gan to, lai arī turpmāk aģentūras ienākumi no sertificēšanas darbībām būtu pietiekami sniegto pakalpojumu izmaksu segšanai pilnā apjomā. RE: 3. panta j) punkta i) apakšpunkta ceturtais ievilkums „Attiecībā uz definīciju, kas sniegta sarežģītam ar dzinēju darbināmam gaisa kuģim, Komisija izvērtēs, kā ekonomiski tiek ietekmēts tirgus, ja šajā definīcijā iekļauj lidmašīnas ar turbodzinēju(-iem) vai vairāk par vienu turbopropelleru dzinēju, un lūgs Eiropas Aviācijas drošības aģentūrai pārraudzīt to drošību.” RE: II pielikuma e) punkts (īpaši viegli gaisa kuģi) „Komisija lūgs Eiropas Aviācijas drošības aģentūrai risināt oficiālas apspriedes ar visām iesaistītajām personām un iesniegt pamatotu atzinumu par izmaiņām II pielikuma e) punktā, kuru nolūks ir vajadzības gadījumā tajā iekļaut īpaši vieglos gaisa kuģus, kuru masa ir mazāka par 600 kg.” 5. SECINāJUMS Saskaņā ar EK līguma 250. panta 2. punktu Komisija groza savu priekšlikumu atbilstoši iepriekšminētajam.